Ruhapréselõ gépbe szorult egy férfi keze
Présgépbe szorult egy 49 éves férfi keze egy használt ruhákkal foglalkozó ipartelepen a Pest megyei Tóalmáson a TV2 Tények szerint. A tûzoltók szabadították ki, majd miután kórházba vitték, négy és fél órás mûtétet hajtottak végre rajta.
Egy 40 tonnás, ruhabálázó présgép rántotta be a férfi karját, ilyennel préselik össze a ruhákat. A nagykátai hivatásos tûzoltók vonultak a helyszínre, és feszítõvágóval szétfeszítették a gép alkatrészeit, így sikerült kimenteni a férfit – nyilatkozta Csámpai Attila, a megyei katasztrófavédelem szóvivõje a TV2 Tények címû mûsorának. 

A balesetet szenvedett férfi 49 éves, és a 15 éve Magyarországon élõ iraki tulajdonos rokona.

A tulajdonos felesége azt mondta, a férfin négy és fél órás mûtétet hajtottak végre, de már jól van, nem szenvedett maradandó sérüléseket. Azt állítja, hogy a baleset után a munkavédelmi ellenõrzés során a hatóság mindent rendben talált. A hatóság a Tényeknek azt írta, a gép használatát a biztonsági berendezésének hiányossága miatt felfüggesztették. A baleset körülményeit még vizsgálják.
munkahelyi baleset présgép